
KLASA: 007-05/26-01/5							 P R I J E D L O G 
URBROJ: 2133-86-01/01-26-___								
Karlovac, rujan 2026. godine

[bookmark: _Hlk124694868]Na temelju članka 15. stavka 2. Zakona o javnoj nabavi („Narodne Novine“, broj 120/16, 114/22 i 48/2026) i članka 12. Statuta Javne ustanove Zavod za prostorno uređenje Karlovačke županije („Glasnik Karlovačke županije“ broj 29/23 i 21/26), Upravno vijeće Javne ustanove Zavod za prostorno uređenje Karlovačke županije na __. sjednici održanoj dana ________ 2026. godine donosi



Pravilnik  o izmjenama i dopunama
PRAVILNIKA O PROVEDBI POSTUPAKA JEDNOSTAVNE NABAVE



Članak 1.
U Pravilniku u provedbi postupaka jednostavne nabave KLASA: 007-05/26-01/5, URBROJ: 2133-86-01/01-26-1 od 10. srpnja 2026. godine (u daljnjem tekstu: Pravilnik) članak 17. stavak 2. mijenja se i glasi: 

[bookmark: _Hlk124949769]„(2) Iznimno od stavka 1. ovog članka, ovisno o prirodi predmeta nabave i razini tržišnog natjecanja, a uvažavajući načelo učinkovitosti i ekonomičnosti, broj gospodarskih subjekata može biti manje od 3 (tri), odnosno nabava se može ugovoriti temeljem ponude zatražene od 1 (jednog) gospodarskog subjekta, dostavljene putem modula jednostavne nabave u EOJN RH u sljedećim slučajevima:
a) ako nije ponesena nijedna ponuda  ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni 
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe;
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje Naručitelj nije mogao predvidjeti niti na njih utjecati
d) za nabavu javnobilježničkih usluga, odvjetničkih usluga, zajmova, kredita, zdravstvenih usluga, socijalnih usluga, usluga obrazovanja, konzervatorskih usluga, nabavu robe za potrebe protokola, programskog materijala namijenjenog za audiovizualne medijske usluge
e) radi zaštite javnog interesa kao što je javno zdravlje i zaštita okoliša.“

[bookmark: _Hlk125566717]
Članak 2.
U članku 24. Pravilnika briše se stavak 2. te dosadašnji stavak 3. postaje stavak 2.



Članak 3. 
Članak 29. Pravilnika mijenja se i glasi:
„(1) U postupcima jednostavne nabave procijenjene vrijednosti jednake ili veće od 15.000,00 € zainteresirani gospodarski subjekt može izjaviti prigovor u odnosu na dokumentaciju o nabavi, odluku o odabiru, odluku o poništenju te izmjenu sklopljenog ugovora.
(2) Pravo na prigovor ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnog kršenja subjektivnih prava.
(3) Prigovor se podnosi Naručitelju putem modula  u EOJN RH  u roku od 3 (tri)  radna dana od dana slanja odnosno objave dokumentacije o nabavi i u roku od 3 (tri) radna dana od dostave odluke o odabiru / odluke o poništenju. Prigovor podnesen protiv izmjena sklopljenog ugovora  može se izjaviti Naručitelju u pisanom obliku putem EOJN RH u roku iz članka 156. Zakona o općem upravnom postupku.
(3) Prigovor mora sadržavati najmanje:
· podatke o gospodarskom subjektu koji podnosi prigovor
· naziv Naručitelja i oznaku postupka jednostavne nabave
· predmet prigovora
· naznaku odluke ili radnji na koje se prigovor podnosi
· pravni interes i navode (opis nepravilnosti i obrazloženje)
· dokaze
· zahtjev prigovora.
(4) Ako prigovor ne sadrži sve propisane dijelove ili je nerazumljiv, pozvat će se podnositelj prigovora da u određenom roku otkloni nedostatke i nejasnoće u prigovoru i upozorit
 će se na posljedice koje će nastati ako ne postupi o traženju.
(5)Prigovor podnesen na sadržaj dokumentacije o nabavi sprječava nastavak postupka jednostavne nabave, a do donošenja odluke o podnesenom prigovoru.
(4) O prigovorima u postupcima jednostavne nabave odlučuje ravnatelj Naručitelja u roku od 8 dana od dana podnošenja prigovora, o čemu obavještava podnositelja prigovora. U postupku odlučivanja o prigovoru razmatraju se navodi prigovora, dokumentacija postupka te se mogu zatražiti očitovanja osoba koje su sudjelovale u provedbi postupka jednostavne nabave.
(6) Nakon ispitivanja navoda iz prigovora, ravnatelj  Naručitelja može:
· obustaviti postupak po prigovoru, ako gospodarski subjekt koji je izjavio prigovor odustane od prigovora
· odbaciti prigovor ako nije pravodoban, nije dopušten, izjavljen je od neovlaštene osobe  ili u kojem nedostaci nisu otklonjeni u za to određenom roku, a po prigovoru se ne može postupiti
· odbiti prigovor kao neosnovan
· usvojiti prigovor te u tom slučaju poništiti odluku, postupak ili radnju u dijelu u kojem su zahvaćeni nezakonitošću.“


Članak 4.
Preostale odredbe Pravilnika ostaju neizmijenjene i na snazi.


Članak 5.
Ovaj Pravilnik o izmjenama i dopunama Pravilnika stupa na snagu osmi dan od objave na oglasnoj ploči Naručitelja  i objavljuje se u EOJN RH  i službenoj internetskoj stanici Naručitelja.


           Predsjednik Upravnog vijeća
         Hrvoje Petrunić

Krizani¢eva 11, 47000 Karlovac

tel: 047 609 022, fax: 047 609 020
zavod@zavod-kazup.hr
www.zavod-kazup.hr

MB 2377489, OIB 90131310471
IBAN HR 50 2400008 1800004004




